Navro‘z munosabat bilan Toshkent—Samarqand yo‘nalishiga qo‘shimcha “Afrosiyob” poyezdi qo‘yiladi

Navro‘z bayrami munosabati bilan yo‘lovchilar uchun qo‘shimcha qulayliklar yaratish maqsadida 19—26-mart kunlari Toshkent va Samarqand shaharlararo qo‘shimcha poyezdlar qatnovi amalga oshiriladi. Bu haqda “O‘zbekiston temir yo‘llari” xabar qildi.
Qayd etilishicha, shu kunlari Toshkent—Samarqand—Toshkent yo‘nalishida yuqori tezlikda harakatlanuvchi “Afrosiyob” poyezdlari qo‘yiladi.
Eslatib o‘tamiz, 21—23-mart kunlarida ichki yo‘nalishdagi yo‘lovchi poyezdlar uchun quyidagi tarif qismidan kiritilgan bayram chegirmalar mavjud:
Eslatib o‘tamiz, Shavkat Mirziyoyevning “2022-yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risida”gi farmoniga ko‘ra, mart oyida haftasiga besh kun ishlaydigan xodimlar uchun besh kun ketma-ket dam olish kunlari bo‘ladi. Haftasiga 6 kun ishlaydigan xodimlar esa Navro‘z bayramida 4 kun dam oladi.
Avvalroq Uzbekistan Airways ham Navro‘z bayrami munosabati bilan 19-martdan 23-martgacha amalga oshiriladigan mahalliy aviaqatnovlarning barcha tariflari aviachiptalariga 50 foiz chegirma e’lon qilgandi.
Shuningdek, Mo‘ynoq tumani hokimi Baxtiyar Menglibekov Navro‘z bayrami arafasida Toshkent—Nukus—Mo‘ynoq yo‘nalishida aviaparvoz yo‘lga qo‘yish rejalashtirilganini ma’lum qilgandi.
 Shavkat Mirziyoyev 2022-yilgi Navro‘z bayramiga tayyorgarlik ko‘rish va uni nishonlash to‘g‘risidagi qarorni imzoladi